text: সৈয়দ জিয়াউল হক মাইজভান্ডারী ছিলেন (১৯২৮-১৯৮৮) মাইজভান্ডারী তরীকার এবং শাহেনশাহ হযরত সৈয়দ জিয়াউল হক মাইজভান্ডারী কাদ্দাছা ছিরহুল আজিজ নামে ডেকে থাকে।
  
  জন্ম
  তিনি ১০ পৌষ ১৩৩৫ বঙ্গাব্দ, ২৫ ডিসেম্বর ১৯২৮ খৃষ্টাব্ধ, ১২ রজব ১৩৪৭ হিজরী চট্টগ্রাম জেলার অন্তর্গত ফটিকছড়ি থানার মাইজভান্ডার দরবার শরীফ নামক স্থানে জন্ম গ্রহণ করেন। তার মাতা সৈয়দা সাজেদা খাতুন।
  
  শিক্ষা জীবন
  প্রথমদিকে গৃহ শিক্ষক মৌলভী মোজাম্মেল হকের নিকট তিনি আরবী বর্ণমালা ও কলমা শিক্ষা লাভ করেন। এরপর মাইজভান্ডার আহমদীয়া জুনিয়র মাদ্রাসায় তিনি তৃতীয় শ্রেনী পর্যন্ত পড়ালেখা করেন। পঞ্চম শ্রেণীতে ভর্তি হয়ে নবম শ্রেণী পর্যন্ত তিনি পড়াশুনা করেন নানুপুর আবু সোবহান হাই স্কুলে। তৎপরবর্তীতে নবম ও দশম শ্রেনীর পাঠ শেষে চট্টগ্রাম কলেজিয়েট স্কুল হতে এ্যান্ট্রেন্স বা প্রবেশিকা পরিক্ষায় উত্তীর্ণ্ হলে উচ্চ মাধ্যমিক শিক্ষার্জনের উদ্দেশ্যে ভর্তি হন চট্টগ্রাম কলেজে। কানুনগোপাড়া স্যার আশুতোস ডিগ্রী কলেজে বি.এ. বা স্নাতক ডিগ্রী সমাপনী  পরীক্ষায় সম্পূর্ণ অংশগ্রহণ করেন নি।
  
  পরিবার 
  তিনি জনৈক বদিউজ্জামান চৌধুরীর (বদন সিকদার) ছোট কন্যা সৈয়দা মনোয়ারা বেগমের সাথে ১৯৫৫ সালের ২৮ জানুয়ারি বিবাহ বন্ধনে আবদ্ধ হন। তার সুফি তাত্ত্বিক পীর এবং পিতা, লেখক ও সুফি সাধক সৈয়দ দেলাওয়ার হোসাইন ১৯৮২ সালের ১৮ জানুয়ারি মৃত্যু বরণ করেন।  বর্তমানে তার পুত্র আন্তর্জাতিক সুফি সম্মেলনের আয়োজক, মাইজভান্ডারী একাডেমীর সভাপতি ও শাহেন শাহ হযরত সৈয়দ জিয়াউল হক ট্রাষ্ট নামের একটি প্রতিষ্ঠানের প্রধান পৃষ্ঠপোষকের দায়িত্ব পালন করছেন। ট্রাষ্টটি কতিপয় স্কুল, এতিমখানা এবং সামাজিক প্রতিষ্ঠান পরিচালনা করছে।
  
  মৃত্যু
  তিনি ২৬ আশ্বিন ১৩৯৫ বঙ্গাব্ধ, ১৩ অক্টোবর ১৯৮৮ খ্রিষ্টাব্দ, হিজরী সনের পহেলা রবিউল আউয়ালের রাতে মারা যান।
  
  তার সমাধির উপর স্থপতি আলমগীর কবিরের নকশায় একটি মাজার প্রতিষ্ঠিত হয়
  
  টীকা
  
  তথ্যসূত্র
  
  বিষয়শ্রেণী:১৯২৮-এ জন্ম
  বিষয়শ্রেণী:১৯৮৮-এ মৃত্যু
  বিষয়শ্রেণী:চট্টগ্রাম জেলার সুফি সাধক
  বিষয়শ্রেণী:ইসলামী ব্যক্তিত্ব
title: সৈয়দ জিয়াউল হক